[{"text_idx": "#000002", "text": "Oes 'na fasiwn beth a\u0302 normal?"}, {"text_idx": "#000003", "text": "Camwch mewn i fyd amlddisgyblaethol o brofiadau cyntaf pobl ifanc wrth iddynt drawsnewid siop yng nghanol dinas Bangor."}, {"text_idx": "#000005", "text": "Mae\u2019r grw\u0302p ifanc, gyda chefnogaeth artistiaid proffesiynol, wedi cymryd drosodd y siop yng Nghanolfan Siopa Deiniol Bangor i greu gofod sy\u2019n archwilio a rhannu drwy fideo, cerddoriaeth, \u2018spoken word\u2019 a chelf weledol."}, {"text_idx": "#000006", "text": "Gan weithio gyda\u2019r artist gweledol Rhys Grail, y cerddor Ifan Pritchard a\u2019r awdur Mared Llywelyn, mae\u2019r bobl ifanc wedi mynd i\u2019r afael a\u0302 materion fel y pwysau a\u2019r disgwyliad ar bobl ifanc heddiw, beth yw\u2019r diffiniad o berson ifanc arferol a sut mae\u2019n teimlo i fod yn berson ifanc heddiw?"}, {"text_idx": "#000011", "text": "Mae\u2019r prosiect yma wedi canolbwyntio ar ein teimladau a\u2019r newidiadau yn ein hymennydd wrth i ni dyfu\u2019n hy\u0302n. Yn ystod y tair wythnos, rydym wedi dod i sylweddoli bod llawer o bobl wedi cael ei galw yn \u2018od\u2019 a \u2018ddim yn normal\u2019. Felly ein cwestiwn mawr trwy\u2019r prosiect yma yw: Beth yw \u2018normal\u2019?\u201d"}, {"text_idx": "#000013", "text": "\u201cMae\u2019r profiad synhwyrol sydd i\u2019w weld yn y siop yn benllanw blwyddyn o sgyrsiau a chreu hefo\u2019n Cwmni Ifanc ni, ac yn bendant yn adlewyrchiad o deimladau\u2019r criw am y pwysau sydd arnyn nhw i fod yn datblygu, yn addasu, ac yn newid o hyd."}, {"text_idx": "#000014", "text": "Mae teitlau'r gweithiau sydd i\u2019w gweld - fel \u2018Nain Fyddai\u2019n Fine\u2019 a \u2018This is All The Shit In My Brain\u2019 - yn dangos perchnogaeth y bobl ifanc yn y syniad bod dilyn dy drwyn yn hollol dderbyniol, a dydi diwrnod i ffwrdd i fwynhau\u2019r olygfa ddim yn lladd neb!"}, {"text_idx": "#000015", "text": "Dwi\u2019n meddwl bod pawb wedi cael budd o weithio hefyd hefo\u2019n hartistiaid ni, Hedydd Ioan, Rhys Grail, ac Ifan Pritchard, i greu celfyddyd sy\u2019n crynhoi\u2019r teimladau yma - mae rhannu teimladau a meddyliau ynysig yn dod a\u0302 chysur a hyder nad oes \u2019na ffasiwn beth a\u0302 normal dwi\u2019n meddwl.\u201d"}]